b'\n_START_ARTICLE_\nEFQM-i kvaliteedimudel\n_START_SECTION_\nMudel\n_START_PARAGRAPH_\nEFQM-i mudel ei ole standardite ega ettekirjutuste kogum, vaid raamistik. Mudel koosneb v\xc3\xb5imaldajate ja tulemuste kriteeriumitest. V\xc3\xb5imaldajad ehk tegevuse eeldused kirjeldavad organisatsioonis toimivaid s\xc3\xbcsteeme ja p\xc3\xb5him\xc3\xb5tteid. Tulemused n\xc3\xa4itavad tegevuse m\xc3\xb5\xc3\xb5detavaid resultaate. K\xc3\xb5igil kriteeriumidel on alakriteeriumid, mis koosnevad teatud hulgast k\xc3\xbcsimustest, millele vastates saab m\xc3\xa4\xc3\xa4rata organisatsiooni taseme vastava kriteeriumi l\xc3\xb5ikes. Mudeli \xc3\xbcheks eelduseks on, et eksisteerib erinevaid tipptaseme saavutamise viise. Kriteeriumid esindavad soovituslike elemente, mida j\xc3\xa4rgides peaks ettev\xc3\xb5te saavutama t\xc3\xa4ieliku t\xc3\xa4iuslikkuse. Iga kriteeriumi juures hinnatakse ka innovatsiooni ja pidevat \xc3\xb5ppimist._NEWLINE_Hindamisp\xc3\xb5him\xc3\xb5tted erinevad v\xc3\xb5imaldajate ja tulemuste l\xc3\xb5ikes. Valdkondade 1\xe2\x80\x935 osas hinnatakse, milliseid l\xc3\xa4henemisviise ja tegevusi organisatsioonis kasutatakse ja kui ulatuslikult need on rakendatud. L\xc3\xa4henemisviis juures hinnatakse meetodite, tegevuste ja t\xc3\xb6\xc3\xb6riistade asjakohasust, s\xc3\xbcstemaatilist l\xc3\xa4henemist ja parendustegevuste elluviimist. Rakendatuse all m\xc3\xb5istetakse kui ulatuslikult on l\xc3\xa4henemine rakendatud organisatsiooni horisontaalsetes ja vertikaalsetes tasandites._NEWLINE_Valdkondade 6\xe2\x80\x939 osas hinnatakse, kui head esitatud tulemused on ja kuidas nad katavad asjakohaseid valdkondi. Tulemuste t\xc3\xa4iuslikkus v\xc3\xb5tab arvesse: positiivsete trendide olemasolu ja v\xc3\xb5rdlusi oma eesm\xc3\xa4rkidega ja v\xc3\xa4liste organisatsioonidega ja j\xc3\xa4tkusuutlikkust.\xc2\xa0_NEWLINE__NEWLINE_Suarez jt leidsid oma 2014. aasta uuringus, et EFQM-i mudelist on kasu ainult juhul, kui juhtida samaaegselt k\xc3\xb5iki mudelis toodud valdkondi. Mudeli elemendid ei toimi efektiivselt kui neid rakendada \xc3\xbckshaaval. Veelgi enam v\xc3\xb5ib v\xc3\xa4ita, et mudeli elementide vahel on s\xc3\xbcnergiad ja s\xc3\xb5ltuvused, mis moodustavad tervikliku juhtimiss\xc3\xbcsteemi.\n_START_SECTION_\nV\xc3\xb5imaldajad\n_START_PARAGRAPH_\n1. Eestvedamine _NEWLINE_2. Strateegia_NEWLINE_3. Inimesed _NEWLINE_4. Partnerlus ja ressursid_NEWLINE_5. Protsessid, tooted ja teenused\n_START_SECTION_\nTulemused\n_START_PARAGRAPH_\n6. Klientidega seotud tulemused_NEWLINE_7. Personaliga seonduvad tulemused_NEWLINE_8. \xc3\x9chiskonnaga seotud tulemused_NEWLINE_9. V\xc3\xb5tmetulemused'